
TRAKŲ RAJONO SAVIVALDYBĖS ADMINISTRACIJOS
DIREKTORIUS

ĮSAKYMAS
DĖL ŽEMĖS SKLYPO, KADASTRINIS NR. 7984/0003:510, TRAKŲ R. SAV., TRAKŲ SEN., PELENIŠKIŲ K. DETALIOJO PLANO KOREGAVIMO PRADŽIOS IR PLANAVIMO TIKSLŲ NUSTATYMO

2026 m.                           d. Nr. P2E-
Trakai

Vadovaudamasi Lietuvos Respublikos vietos savivaldos įstatymo 34 straipsnio 6 dalies 5 punktu, Lietuvos Respublikos teritorijų planavimo įstatymo 6 straipsnio 2 ir 3 dalimis, 28 straipsnio 2 dalimi, Pasiūlymų teikimo dėl teritorijų planavimo proceso inicijavimo tvarkos aprašo, patvirtinto Lietuvos Respublikos Vyriausybės 2013 m. gruodžio 18 d. nutarimu Nr. 1265 ,,Dėl teritorijų planavimo proceso inicijavimo tvarkos aprašo patvirtinimo“, 9 ir 10 punktais, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 ,,Dėl Kompleksinio teritorijų planavimo dokumentų rengimo taisyklių patvirtinimo“, 312 ir 316 punktais, Trakų rajono savivaldybės teritorijos bendrojo plano keitimu, reg. Nr. T00086049, patvirtintu Trakų rajono savivaldybės tarybos 2021 m. kovo 25 d. sprendimu Nr. S1E-59 ,,Dėl Trakų rajono savivaldybės teritorijos bendrojo plano keitimo tvirtinimo“ ir atsižvelgdama į iniciatoriaus prašymą:
1. N u s p r e n d ž i u   pradėti rengti Žemės sklypo (kadastrinis Nr. 7984/0003:510), Trakų r. sav., Trakų sen., Peleniškių k. detaliojo plano, (TDP reg. Nr. T00078064) koregavimą , kurio tikslas žemės sklypo (kadastrinis Nr. 7984/0003:674) Trakų r. sav., Trakų sen., Peleniškių k., Alyvų g. 31 padalijimas, teritorijos naudojimo reglamentų nustatymas.
2. P a v e d u Trakų rajono savivaldybės administracijos Architektūros ir žemės ūkio administravimo skyriui parengti teritorijų planavimo proceso inicijavimo sutartį dėl detaliojo plano koregavimo rengimo.
3. T v i r t i n u planavimo darbų programą detaliojo planavimo dokumentui rengti (pridedama).
Šis įsakymas per vieną mėnesį nuo jo gavimo dienos pasirinktinai gali būti skundžiamas Lietuvos administracinių ginčų komisijai (A. Goštauto g. 12-100, 01108 Vilnius) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba
Regionų administraciniam teismui (Žygimantų g. 2, 01102 Vilnius) Lietuvos Respublikos administracinių bylų teisenos įstatymo nustatyta tvarka.


Administracijos direktorė							           Dovilė Daudaitė










PATVIRTINTA:
Trakų rajono savivaldybės
administracijos direktorius
202__ m. ___________d. įsakymu Nr.

PLANAVIMO DARBŲ PROGRAMA
DETALIOJO PLANAVIMO DOKUMENTUI KOREGUOTI


1. Planavimo dokumento pavadinimas: Žemės sklypo (kadastrinis Nr. 7984/0003:510), Trakų r. sav., Trakų sen., Peleniškių k. detaliojo plano (TDP reg. Nr. T00078064) sprendinių koregavimas sklype (kadastrinis Nr. 7984/0003:674) 
2. Planuojamos teritorijos (sklypų) adresas: žemės sklypas (kadastrinis Nr. 7984/0003:674).
3. Planuojamos teritorijos plotas: 1.2466 ha.
4. Planavimo organizatorius: Trakų rajono savivaldybės administracijos direktorius, Vytauto g. 33, Trakai, el. p.: info@trakai.lt, tel. (0 528) 58300.
5. Planavimo iniciatorius: fizinis asmuo.
6. Rengėjas: pasirenka planavimo iniciatorius.
7. Planavimo pagrindas: iniciatoriaus 2026-09-11 prašymas Nr. AP2-1306
8. Nagrinėjama (numatomų sprendinių įtaką patirianti) teritorija: nagrinėjama teritorija nurodyta pridedamoje planuojamos teritorijos ribų schemoje.
9. Planavimo tikslai ir uždaviniai: padalyti žemės sklypą, esant poreikiui nustatyti žemės sklypų formavimo ir pertvarkymo principus, suplanuoti reikalingą susisiekimo ir inžinerinę infrastruktūrą, nustatyti teritorijos naudojimo reglamentą (-us) vadovaujantis Trakų rajono savivaldybės teritorijos bendrojo plano keitimo sprendiniais.
10. Papildomi planavimo uždaviniai:
- numatyti funkcinius bei kompozicinius ryšius su gretimomis teritorijomis;
- suformuoti optimalią urbanistinę struktūrą;
- nustatyti aprūpinimo inžineriniais tinklais būdus;
- numatyti susisiekimo komunikacijas ir joms funkcionuoti reikalingų servitutų poreikį;
- išsaugoti kraštovaizdžio savitumą;
- prireikus, nurodyti nustatytas ir (ar) nustatyti konkrečias Specialiųjų žemės naudojimo sąlygų įstatyme nurodytas teritorijas, kuriose taikomos specialiosios žemės naudojimo sąlygos;
- vykdyti institucijų išduotose planavimo sąlygose nurodytus reikalavimus.
11. Tyrimai ir galimybių studijos: nereikalingi.
12. SPAV reikalingumas: nereikalingas.
13. Detaliojo plano koncepcijos rengimas: nerengiama.
14. Atviras konkursas geriausiai urbanistinei idėjai atrinkti: nereikalingas.
15. Sprendinių nepriklausomas ekspertinis vertinimas: nereikalingas.
16. Suplanuotų urbanistinių struktūrų vizualizacija 3D formatu : nereikalinga.
17. Informacinio (ių) stendo(ų) vieta(os) ir stendo matmenys: informacinio stendo vieta nurodyta pridedamoje planuojamos teritorijos ribų schemoje. Informacinio stendo matmenys nemažesnis nei 1 kv. m.
18. Viešumo užtikrinimas: detaliojo plano rengimo viešumo procedūros atliekamos teisės aktuose nustatyta tvarka. Jas užtikrina planavimo organizatorius ir jo įgaliotas asmuo.
19. Planavimo terminai: nurodomi teritorijų planavimo proceso inicijavimo sutartyje.
20. Derinimo procedūra: Detalųjį planą derinti Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje
(TPS „Vartai“).

